als_Latn dik_Latn sag_Latn
“Të kuqtë” kanë triumfuar në derbin me Tiranën të zhvilluar mbrëmjen e sotme në stadiumin “Qemal Stafa”.
Skuadra e Shpëtim Duros bën mrekullinë para mijëra tifozëve të pranishëm në shkallët e stadiumit, si rrallë ndonjëherë.
Takimi ka përfunduar me shifrat 1-2. 45 minutat e para ishin thuajse të Partizanit, i cili e siguroi fitoren falë dy golave të shpejtë, të shënuar brenda 8 minutave.
Autorët e golave ishin Nderim Nexhipi (‘25) dhe serbi Stefan Raçiç (’35).
Bardheblutë patën kohë të reflektonin në pushimin midis pjesëve, duke u rikthyer në 45 minutat e dyta më kërkues.
Pas disa tentativave, ata ngushtuan diferencën në minutën e 61-të me Mario Morinën. Pjesa e dytë u dominua plotësisht prej tyre, me raste të pastra për të shënuar, por kurrsesi nuk erdhi goli i barazimit.
Takimi u ndërpre dy herë për shkak të disa episodeve të pakëndshme të krijuara nga tifozët e të dyja skuadrave, të cilët hodhën në fushë flakadanë dhe shirita të bardhë.
Pas kësaj fitoreje Partizani shkon 50 pikë, po aq sa Tirana dhe ngjitet në vendin e tretë pas Kukësit dhe Skënderbeut në krye. Ndërkaq Tirana zbret në vendin e katërt dhe ia vështirëson më shumë vetes synimet për trofeun kampion.
/Shekulli Online/
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn